Чаллыда бала үлемендә гаепләнүчеләргә карата җәза үзгәртелде

	Шәһәр суды “Афина” бассейнында һәлак булган бала эше буенча гаепләнүчеләргә карата билгеләнгән җәзаны үзгәртте. Ноябрь аеннан башлап өйдән чыгып йөрүләре чикләнгән бассейн  хуҗасы Наталья Мавренкова һәм кассир Олеся Шадрина хәзер бары илдән читкә чыкмаска тиеш. Исегезгә төшерәбез, 19 ноябрьдә  11 яшьлек кыз кыз бассейнга дусты белән беренче тапкыр килгән булган. 	 Су кергән вакытта, дусты аның юкка чыгуын күреп, инструкторга хәбәр иткән. Инструктор исә 16 яшьлек укучы бала булган. Җитмәсә ул бассейнда берничә көн генә һәм рәсми теркәлмичә эшләгән. Тикшерүчеләр ачыклаганча, квалификацияле белгечнең булмавына карамастан, Мавренкова, табыш югалтудан куркып, балигъ булмаган баланы эш урынында калдырырга булган. Моннан тыш Шадринаның да кызларны өлкәннәрдән башка су керергә рөхсәт биреп, балаларның бассейнда булу эчке куркынычсызлык кагыйдәләрнең үтәмәвен күрсәткән.  

Әлеге очрак буенча суд эше февраль аенда башланачак, дип хәбәр итә Шәһри Чаллы.
  
	---	
Матбугат.ру

	№ --- | 16.02.2017	


